Document ID: 32010R0787
Publication Date: 2010-09-03

Content:
32010R0787
L 234/11
SLUŽBENI LIST EUROPSKE UNIJE
UREDBA KOMISIJE (EU) br. 787/2010
od 3. rujna 2010.
o 134. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. točku (a) i članak 7.a stavak 1. i članak 7.a stavak 5. (2),
budući da:
(1)
Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
(2)
Odbor za sankcije Vijeća sigurnosti Ujedinjenih naroda 6. kolovoza 2010. odlučio je dodati jednu fizičku osobu i jednu pravnu osobu na svoj popis osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora i izmijeniti tri unosa s popisa.
(3)
Odbor za sankcije Vijeća sigurnosti Ujedinjenih naroda je 24. kolovoza 2010. odlučio dodati jednu fizičku osobu na svoj popis osoba, skupina i subjekata na koje se primjenjuje zamrzavanje financijskih sredstava i gospodarskih izvora.
(4)
Prilog I. Uredbi (EZ) br. 881/2002 trebalo bi stoga na odgovarajući način ažurirati.
(5)
Kako bi se osigurala učinkovitost mjera predviđenih ovom Uredbom, ova Uredba bi trebala odmah stupiti na snagu,
DONIJELA JE OVU UREDBU:
Članak 1.
Prilog I. Uredbi (EZ) br. 881/2002 mijenja se kako je određeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. rujna 2010.

EuroVoc Classification:
Level 1 (Primary): 100142
100145
100144
100143
Level 2 (Secondary): 100168
100170
100179
100176
Level 3 (Tertiary): 523
3474
4045
4060
All Tags: 2337
2338
3474
3483
4452
5788